เปเปอร์ เพลนส์ ลุคส์ใหม่จัดจ้าน เล่นจริงเจ็บจริง เก็บฉันไว้ทำไม (คลิป)
ถ้าไม่รักทำไมไม่ปล่อยเราไปสักที 3 หนุ่ม ฮาย เซน และ หยก วง Paper Planes (เปเปอร์ เพลนส์) ค่าย จีนี่ เรคคอร์ดส เลยเกิดคำถามว่า เก็บฉันไว้ทำไม เพลงใหม่ล่าสุดจากอีพีอัลบั้ม HERS เพลงของคนถูกกระทำ ซึ่งทั้ง 3 คน ยอมเจ็บยอมเปียกพร้อมลุคส์ใหม่ที่จัดจ้านมากขึ้นพร้อมปล่อยให้ได้ชมกันแล้วทางยูทูบ GenieRock และฟังเพลงกันได้ทุกช่องทางสตรีมมิง ความหมายตรงตัวเลยครับ เก็บฉันไว้ทำไม ถึงเค้าจะไม่เห็นค่าและทําร้ายด้วยการนอกใจ แต่เค้าก็ยังเก็บเราไว้ให้ทนกับความเจ็บปวด ไม่ปล่อยให้เราไป ซึ่งเอาจริงๆตัวเราเองก็ยังไม่อยากออกจากตรงนั้นเหมือนกันเลยเกิดเป็นการตัดพ้อ ประชดประชันครับ ช่วงแรกของเพลงจะออกโทนอาร์แอนด์บี แล้วพอท่อนฮุกก็จะเหมือนระเบิดอารมณ์ ทำนองจะหนักขึ้น หยก กับ เซน ก็ใส่กันเต็มที่เลย ซึ่งถ้าดูในยูทูบทำนองเพลงนี้จะฟังแล้วกดดันกว่าเพลงที่อยู่ในอีพีอัลบั้ม เพราะมีการเรียบเรียงเพิ่มเติมนิดหน่อย เหมือนมี 2 เวอร์ชันให้เลือกครับเพลงนี้เราทำการทดลองครับ เล่าเรื่องในรูปแบบ Visualizer ก็จะดูเวียร์ดๆ หน่อย ไม่มีไลน์ซิงก์ มีแต่พวกเราสามคนที่ร่วมแสดงด้วยกับไลลิกเนื้อเพลงกราฟิกเจ๋งๆสิ่งแรกที่อาจจะสะดุดตาหน่อยคือ พวกเราแต่งตัวจัดจ้านมากครับ เดี๋ยวนี้เมืองนอกเค้าก็เริ่มทำกัน เพื่อแสดงออกถึงความเท่าเทียมกันของชายหญิง ในเอ็มวีคือทุกคนถูกกระทำโดยผู้หญิงคนหนึ่งครับ อย่างผมโดนสาดน้ำแล้วพอจะกินน้ำก็โดนปัดแก้วทิ้ง คือต้องเทกเดียวให้ผ่าน ส่วน เซน ก็โดนผู้หญิงตบหน้าไป 3-4 ครั้ง ที่หนักสุดน่าจะเป็น หยก เพราะโดนจูบเต็มหน้าเลย ผมตีความเองว่าหมายถึงเค้าแสดงความเป็นเจ้าของ เพราะถ้าใครที่เห็นรอยจูบ ก็รู้เลยว่าคนนี้มีเจ้าของแล้ว คือกั๊กไว้แต่เธอก็ยังไม่หยุดที่ฉัน กำกับโดยพี่คเชนทร์ วงศ์แหลมทอง ขอฝากเพลงเก็บฉันไว้ทำไม ซิงเกิลที่ 5 จากอีพีอัลบั้ม HERS ด้วยครับ ฮาย กล่าว.
ถ้าไม่รักทำไมไม่ปล่อยเราไปสักที 3 หนุ่ม ฮาย เซน และ หยก วง Paper Planes (เปเปอร์ เพลนส์) ค่าย จีนี่ เรคคอร์ดส เลยเกิดคำถามว่า เก็บฉันไว้ทำไม
วง Paper Planes,เปเปอร์ เพลนส์,จีนี่ เรคคอร์ดส,ยูทูบ,สตรีมมิง,คเชนทร์ วงศ์แหลมทอง,ข่าววันนี้,นักร้อง